सरेरी श्याम की शोभायात्रा निकाली
आसींद| ब्राह्मणोंकी सरेरी में श्री श्याम सेवा समिति ग्राम पंचायत के तत्वावधान में श्री श्याम मेले का आयोजन हुआ। मेले में प्रधान लक्ष्मी देवी साहू कन्हैया लाल साहू ने मारवो का खेड़ा से ब्राह्मणों की सरेरी तक महंत भूदेव दास सवाईभोज के सानिध्य में 12 किमी की पैदल यात्रा की। इसमें कई लोगों ने भाग लिया। मेले के अवसर पर ग्रामीणों ने भगवान श्याम की शोभायात्रा निकाली। ब्राह्मणों की सरेरी में श्याम मेले के अवसर पर प्रधान लक्ष्मी देवी साहू के निवास मारवों का खेड़ा पंचमुखी दरबार हनुमान स्थान से सुबह 10.15 बजे पदयात्रा रवाना होकर बहादुरपुरा, पालड़ी होकर भीलवाड़ा मार्ग पर ब्राह्मणों की सरेरी स्थित श्री श्याम मंदिर पहुंची। सरेरी में श्री श्याम की शोभायात्रा निकाली गई। इसमें क्षेत्र के लोगों ने भाग लिया। मेले में ग्रामीणों के मनोरंजन के लिए चकरी, डोलर-झूले आकर्षण रहे। पदयात्रा के सरेरी पहुंचने पर सरपंच नरेन्द्र सोनी श्री श्याम सेवा समिति की ओर से जनप्रतिनिधियों का सम्मान किया। इस अवसर पर उपजिलाप्रमुख रामचन्द्र सेन, उपप्रधान घनश्याम सिकलीगर, पालिका अध्यक्ष कैलाशी देवी खटीक आदि मौजूद थे।
hin_Deva hin_Deva